钦定古今图书集成/明伦汇编/闺媛典/第016卷 > 临江仙二首 前人
## 钦定古今图书集成/明伦汇编/闺媛典/第016卷 > 临江仙二首 前人

海棠香老春江晚，小楼雾縠空濛。翠鬟初出绣帘中。
麝烟鸾佩惹𬞟风。碾玉钗摇㶉𪆟战，雪肌云鬓将
融。含情遥指碧波东。越王台上蓼花红。

披袍窣地红宫锦，莺语时啭轻音。碧罗冠子稳犀簪，
凤凰双飐步摇金。肌骨细匀红玉软，脸波微送春
心。娇羞不肯入鸳衾，兰膏光里两情深。